**Thirrje për aplikim për pozicion të lirë pune**

Agjencia Shtetërore për të Drejtat dhe Mbrojtjen e Fëmijëve, institucion institucion qëndror në varësi të Ministrisë së Shëndetësisë dhe Mbrojtjes Sociale është përgjegjës për koordinimin dhe organizimin e sistemit të integruar të mbrojtjes së fëmijëve.

Në bashkëpunim me Fondacionin Terre des homes do të punojë për hartimin e raportit te monitorimit të zbatimit të Urdhërit të Ministrit të Shëndetësisë dhe Mbrojtjes Sociale Nr 262 datë 26.05.2021 “Metodologjia e Punës për Menaxhimin e Rastit të Fëmijës në Konflikt me Ligjin nga PMF”.

Për sa më sipër, bazuar në Ligjin Nr. 7961, datë 12.07.1995 “Kodi i Punës i Republikës së Shqipërisë”, i ndryshuar, si dhe kuadër të bashkëpunimit me Terre des hommes ASHDMF shpall proçedurën për pranimin në vendin e lirë të punës, për periudhën nëntor – dhjetor

**(Një) specialist, në sektorin e mbrojtjes dhe montorimit të të drejtave të fëmijëve, në Agjencinë Shtetërore për të Drejtat dhe Mbrojtjen e Fëmijës, kategoria IV-a**.

**Përshkrimi i punës**

Specialisti ka përgjegjesi për:

* Hartimin e formularit për mbledhjen e të dhënave nga NJMF
* Dërgimin e formularit prane 61 NJMF në të gjitha bashkitë
* Mbledhjen dhe përpunimin e të dhënave, sipas legjislacionit në fuqi.

**Kandidatët e interesuar duhet të plotësojnë kërkesat e mëposhtme:**

1. Të kenë mbaruar Fakultetin e Shkencave Sociale ose Informatike.
2. Niveli i diplomës: master shkencor.
3. Të ketë njohuri për kuadrin ligjor mbi mbrojtjen e fëmijëve.

**Kandidatët e interesuar duhet të dorëzojnë pranë njësisë së burimeve njerzore të Institucionit, në rrugë postare brenda datës 04.11.2021 dokumentat si më poshtë vijon:**

1. Fotokopje të diplomës (përfshirë edhe diplomën bachelor) dhe listës së notave;
2. Fotokopje të letërnjoftimit (ID);
3. Curriculum vitae
4. Letër motivimi
5. Fotokopje të librezës së punës (të gjitha faqet që vërtetojnë eksperiencën në punë);
6. Vetëdeklarim të gjëndjes gjyqësore;

*Agjencia Shtetërore për të Drejtat dhe Mbrojtjen e Fëmijës*

*Rruga e Durrësit Nr 83, Tiranë*